Diari Oficial de la Generalitat Valenciana


Sumari del DOGV 4483, del 17-04-2003 (2003/4252)

ORDRE de 4 de abril del 2003, de la Conselleria de Benestar Social, per la qual s'aprova la carta dels servicis d'informació juvenil de l'Institut Valencià de la Joventut (IVAJ).
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4483

Data del DOGV
:   17-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4252


Data del document
:   04-04-2003

Organisme emissor
:   Conselleria de Benestar Social

Tipus de document
:   Ordre

Descriptors 

:   * Institut Valencià de la Joventut Generalitat Jove
    * ciutadà
    * jove
    * oficina d'informació
    * legislació
    * relació administració-administrat

ORDRE de 4 de abril del 2003, de la Conselleria de Benestar Social, per la qual s'aprova la carta dels servicis d'informació juvenil de l'Institut Valencià de la Joventut (IVAJ). [2003/4252]
  
Mitjançant el Decret 191/2001, el Govern Valencià va aprovar la Carta del Ciutadà de la Comunitat Valenciana i la regulació de les cartes de servicis en l'àmbit de la Generalitat, i va establir així el marc general per al desplegament de cartes específiques en diferents centres directius i servicis.
  
La modernització de l'administració Pública té com a fi últim aconseguir un servici públic no sols eficient i universal, sinó també de qualitat; uns paràmetres d'avaluació comuns a tota organització que, en el cas de l'administració Pública, no acaba en ella mateixa sinó que es justifica en el destinatari de l'activitat que realitza: el ciutadà. És, doncs, amb els usuaris i les usuàries dels servicis públics amb qui l'administració ha d'adquirir una sèrie de compromisos de gestió i posar-hi a disposició els marcadors necessaris per a avaluar-ne el compliment.
  
En este marc, l'IVAJ ha elaborat un Projecte de Carta dels seus servicis d'informació juvenil que ha sigut coordinat i informat favorablement per la Direcció General de Telecomunicacions i Modernització.
  
Per tant, esta Conselleria de Benestar Social, en virtut de les facultats que li assigna l'article 12 del Decret 191/2001, de 18 de desembre, del Govern Valencià
  
ORDENA:
  
Primer
  
Aprovar la Carta dels Servicis d'Informació Juvenil de l'Institut Valencià de la Joventut (IVAJ) que figura en l'annex a la present ordre.
  
Segon
  
A partir que es publique en el Diari Oficial de la Generalitat Valenciana, la Carta de Servicis estarà disponible per als ciutadans en la pàgina web de l'IVAJ (www.ivaj.es) i en la pàgina web del portal de la Generalitat Valenciana (www.gva.es/carta). Tot això sense perjuí d'altres accions divulgatives que s'hi adopten.
  
València, 4 de abril de 2003
  
El conseller de Benestar Social
  
RAFAEL BLASCO CASTANY
  
ANNEX
  
COMPROMÍS INSTITUCIONAL
  
L'Institut València de la Joventut (IVAJ), dins del procés de millora contínua en què es troba immers com a organització pública, es compromet davant dels jóvens ciutadans a millorar els servicis d'informació que presta assumint els compromisos de qualitat que conté la present carta.
  
Proporcionar als jóvens una informació completa i actualitzada sobre tots aquells temes que els puguen interessar és un dels objectius primordials de l'IVAJ, ja que la informació, en els nostres dies, es configura com un instrument bàsic d'integració social que possibilita l'accés de la joventut als diferents servicis que se'ls ofereixen, a l'hora que els obri noves vies i canals de participació i de desenvolupament personal.
  
El conseller de Benestar Social i president de l'IVAJ
  
RAFAEL BLASCO CASTANY
  
ELS SERVICIS D'INFORMACIÓ JUVENIL DE L'IVAJ
  
Els Servicis d'Informació Juvenil de l'IVAJ tenen com a objectius principals:
  
- Informar sobre les activitats, els servicis i les campanyes de l'IVAJ i de la Generalitat Valenciana adreçades als jóvens.
  
- Oferir una informació completa, imparcial i actualitzada sobre qualsevol tema que puga ser d'interés per a la joventut.
  
- Difondre informació i documentació a la Xarxa Valenciana de Servicis d'Informació Juvenil.
  
- Gestionar la tramitació de credencials juvenils (carnets d'alberguista, carnets internacionals d'estudiant i professor).
  
La informació es presta tant a través de mitjans telemàtics (web, e-mail) com telefònicament i per correu postal, i d'una manera presencial a les dependències de l'IVAJ i als Espais Joves.
  
COMPROMISOS DE QUALITAT AMB ELS CIUTADANS
  
Actualització, fiabilitat i accessibilitat
  
- Informació relativa als programes, les convocatòries i les campanyes de l'IVAJ estarà disponible i actualitzada en la nostra pàgina web (La www.ivaj.es) en el termini màxim de les 24 hores següents a la seua publicació o llançament.
  
- Enviament del butlletí digital diari Novetats als Servicis d'Informació Juvenil adscrits a la Xarxa Valenciana d'Informació Juvenil.
  
Rapidesa i eficàcia
  
- La informació s'enviarà, a tots els jóvens subscrits a les nostres llistes de distribució, el mateix dia de la publicació d'una convocatòria o del llançament d'una campanya o programa (en el 95% dels casos).
  
- Resposta a totes les sol·licituds d'informació (formulades per e-mail, telèfon, fax, correu postal) en un termini inferior a les 48 hores laborables comptadores a partir de la seua recepció.
  
- Emissió de credencials a les nostres oficines d'atenció al públic (Unitats Territorials i Espais Joves) el mateix dia que les sol·licites, sempre que hi aportes la documentació necessària i reunisques els requisits per a la seua obtenció.
  
Millora contínua
  
- Posem a la teua disposició, tant en la nostra pàgina web (www.ivaj.es) com a les nostres oficines, una enquesta perquè ens avalues i ens ajudes a millorar la qualitat del servicis que et prestem.
  
- Analitzem trimestralment els resultats de les enquestes i els publiquem en la nostra pàgina web.
  
Transparència
  
- Podràs seguir el grau de compliment dels compromisos d'esta Carta de Servicis consultant els indicadors de qualitat en la nostra pàgina web (www.ivaj.es) o en la pàgina www.gva.es/carta
  
AJUDA'NS A PRESTAR UN MILLOR SERVICI
  
- Ajuda'ns a agilitzar el nostre treball: abans de desplaçar-te a les nostres dependències, informa't de la documentació que necessites per a realitzar la teua gestió.
  
- Estem a la teua disposició en l'horari indicat; no obstant això, sempre que pugues, evita fer les teues gestions en hores punta (entre les 11 i les 13 hores). Així podrem atendre't més ràpidament i millor.
  
- Ajuda'ns a millorar emplenant les enquestes que trobaràs tant en la nostra pàgina web (www.ivaj.es) com a les nostres dependències (Unitats Territorials i Espais Joves).
  
- Si tens cap problema amb el nostre servici o vols fer-nos algun suggeriment, et preguem que utilitzes els impresos normalitzats que, a l'efecte, trobaràs en qualsevol de les oficines de registre de la Generalitat Valenciana, en la nostra pàgina web o en la pàgina web www.gva.es, en l'apartat d''Atenció al ciutadà'.
  
DIRECTORIO
  
CCDIJ
  
C/ de l'Hospital, 2
  
Tel.: 012
  
Tel.: 9639 85667
  
Fax: 9639 85313
  
Correu electrònic:
  
vuncczse@vmia.uhy.xi
  
Pàgina web: www.ivaj.es
  
Horari
  
Matins: De dilluns a divendres de 9 a 14 h
  
Vesprades: De dilluns a dijous de 17 a 19
  
Horari d'estiu
  
Matins: De dilluns a divendres de 9 a 14 h
  
IVAJ ALACANT
  
Pl. de Sant Cristòfol, 8
  
03070 Alacant
  
Tel.: 012
  
Tel.: 9638 66814
  
Fax: 9659 36387
  
Horari
  
Matins: De dilluns a divendres de 9 a 14 h
  
Vesprades: Dimarts i dijous de 17 a 19
  
Horari d'estiu
  
Matins: De dilluns a divendres de 9 a 14 h
  
IVAJ CASTELLÓ
  
C/ dels Orfebres Santalínea, 2
  
12810 Castelló de la Plana
  
Tel.: 012
  
Tel.: 9638 66642
  
Fax 9643 57622
  
Horari
  
Matins: De dilluns a divendres de 9 a 14 h
  
Vesprades: Dimarts i dijous de 17 a 19
  
Horari d'estiu
  
Matins: De dilluns a divendres de 9 a 14 h
  
IVAJ VALÈNCIA
  
C/ de l'Hospital, 2 i 11
  
46730 València
  
Tel.: 012
  
Tel.: 9638 66278
  
Fax: 9639 85215
  
Horari
  
Matins: De dilluns a divendres de 9 a 14 h
  
Vesprades: Dimarts i dijous de 17 a 19
  
Horari d'estiu
  
Matins: De dilluns a divendres de 9 a 14 h